తెలంగాణలో మహిళా తహసీల్దార్ దారుణహత్య WATCH LIVE TV
అదే చివరి మ్యాచ్.. క్రికెట్‌కు నెహ్రా గుడ్ బై?
ఆశిష్ నెహ్రా అంతర్జాతీయ క్రికెట్‌కు వీడ్కోలు పలకనున్నాడా? అదే అతడి చివరి మ్యాచ్ కానుందా? అందుకే ఆశగా ఎదురు చూస్తున్నాడా?
TNN | Updated:
Oct 10, 2017, 07:17PM IST
గత 18 ఏళ్లుగా భారత్ క్రికెట్ జట్టుకు ప్రాతినిధ్యం వహిస్తోన్న ఫాస్ట్ బౌలర్ ఆశిష్ నెహ్రా రిటైర్మెంట్ ప్రకటించనున్నాడా? ఆస్ట్రేలియాతో టీ20 సిరీస్ సందర్భంగా.. నెహ్రా అనూహ్యంగా జట్టులోకి సంపాదించాడు. అప్పటి నుంచే అతడు క్రికెట్&zwnj;కు వీడ్కోలు పలుకుతాడనే రూమర్లు వినిపిస్తున్నాయి. తరచుగా గాయాలు ఇబ్బంది పెట్టినా.. సమకాలీన క్రికెట్లో మరే ఫాస్ట్ బౌలర్ కూడా నెహ్రా అంత సుదీర్ఘ కాలం ఆటలో కొనసాగలేకపోయారు.
ఆసీస్&zwnj;తో టీ20 సిరీస్&zwnj;కి యువీ, రైనా, అమిత్ మిశ్రా లాంటి ఆటగాళ్లకు జట్టులో చోటు దక్కలేదు. అలాంటిది నెహ్రాను ఎంపిక చేయడం అందర్నీ ఆశ్చర్యంలో ముంచెత్తింది. కానీ రెండు టీ20ల్లోనూ అతడికి కోహ్లికి ఛాన్సివల్లేదు. దీంతో న్యూజిలాండ్&zwnj;తో సిరీస్&zwnj;లో ఆడి.. నెహ్రా క్రికెట్&zwnj;కు వీడ్కోలు పలకనున్నట్లు తెలుస్తోంది. ఢిల్లీలో నవంబర్ 1న కివీస్&zwnj;తో టీ20 మ్యాచ్ జరగనుంది. అదే నెహ్రాకు చివరి మ్యాచ్ కానుందని చెబుతున్నారు.
38 ఏళ్ల వయసులోనూ నెహ్రా అత్యంత ఫిట్&zwnj;గా ఉన్నాడు. గత ఫిబ్రవరిలో విజయ్ హజరే టోర్నీలో చివరిసారిగా ఢిల్లీ తరఫున ఆడాడు. అప్పటి నుంచి భారత జట్టులో చోటు కోసం ప్రయత్నిస్తున్నాడు. అంతర్జాతీయ క్రికెట్&zwnj;కు వీడ్కోలు పలికినప్పటికీ.. ఈ వెటరన్ బౌలర్ ఐపీఎల్&zwnj;లో ఆడే అవకాశాలు ఉన్నాయి. ఇప్పటికైతే తుది జట్టులో చోటు దక్కకపోయినప్పటికీ.. సీనియర్ బౌలర్&zwnj;గా యంగ్ పేసర్లకు సలహాలిస్తున్నాడు.